CELEX: 32014R0292
Language: lt
Date: 2014-03-21 00:00:00
Title: 2014 m. kovo 21 d. Komisijos įgyvendinimo reglamentas (ES) Nr. 292/2014 dėl leidimo naudoti 6-fitazės, gautos iš Trichoderma reesei (CBS 126897), preparatą kaip naminiams paukščiams, nujunkytiems paršeliams, penimoms kiaulėms ir paršavedėms skirtą pašarų priedą (leidimo turėtojas – bendrovė ROAL Oy )  Tekstas svarbus EEE

22.3.2014   
            
            
               LT
            
            
               Europos Sąjungos oficialusis leidinys
            
            
               L 87/90
            
         
      KOMISIJOS ĮGYVENDINIMO REGLAMENTAS (ES) Nr. 292/2014
   2014 m. kovo 21 d.
   dėl leidimo naudoti 6-fitazės, gautos iš Trichoderma reesei (CBS 126897), preparatą kaip naminiams paukščiams, nujunkytiems paršeliams, penimoms kiaulėms ir paršavedėms skirtą pašarų priedą (leidimo turėtojas – bendrovė ROAL Oy)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti 6-fitazės, gautos iš Trichoderma reesei (CBS 126897), preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo naudoti 6-fitazės, gautos iš Trichoderma reesei (CBS 126897), preparatą kaip naminiams paukščiams ir kiaulėms skirtą pašarų priedą, skirtiną prie priedų kategorijos „zootechniniai priedai“;
            
         
               (4)
            
            
               Europos maisto saugos tarnyba (toliau – Tarnyba) 2013 m. rugsėjo 11 d. (2) ir 2013 m. spalio 9 d. (3) priimtose nuomonėse padarė išvadą, kad siūlomomis naudojimo sąlygomis 6-fitazės, gautos iš Trichoderma reesei (CBS 126897), preparatas nedaro nepageidaujamo poveikio gyvūnų sveikatai, žmonių sveikatai ar aplinkai ir jį naudojant galima pagerinti mėsinių viščiukų ir mėsinių kalakutų fosforo panaudojimą, virškinimą ir kaulų mineralizaciją arba savybes. Šios išvados gali būti taikomos ir dedeklinėms vištaitėms bei veislei auginamiems kalakutams. Kadangi galima laikyti, kad priedas panašiai veikia visų rūšių naminius paukščius, šią išvadą galima taikyti ir retesnių rūšių mėsiniams, dėsliesiems arba veisliniams naminiams paukščiams. Tarnyba taip pat padarė išvadą, kad naudojant šį priedą galima pagerinti vištų dedeklių kaulų mineralizaciją, virškinimą klubinėje žarnoje, fosforo panaudojimą ir savybes. Šios išvados gali būti taikomos retesnių rūšių dėsliesiems naminiams paukščiams. Tarnyba taip pat padarė išvadą, kad naudojant šį priedą galima pagerinti paršelių, penimų kiaulių ir paršavedžių fosforo virškinimą, fosforo sulaikymą arba savybes. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija;
            
         
               (5)
            
            
               6-fitazės, gautos iš Trichoderma reesei (CBS 126897), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 21 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 268, 2003 10 18, p. 29.
   
      (2)  EFSA Journal 2013; 11(10):3364.
   
      (3)  EFSA Journal 2013; 11(10):3433.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiau-sias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai
                  
               
            
                  4a19
               
               
                  
                     ROAL Oy
                  
               
               
                  6-fitazė
                  EC 3.1.3.26
               
               
                  
                               
                           
                           
                              
                                 Priedo sudėtis
                              
                              6-fitazės,
                              gautos iš Trichoderma reesei (CBS 126897),
                              preparatas, kurio mažiausias aktyvumas:
                              skysto ir kieto pavidalo: 5 000 FTU (1)/g
                           
                        
                               
                           
                           
                              
                                 Veikliosios medžiagos apibūdinimas
                              
                              6-fitazė (EC 3.1.3.26),
                              gauta iš Trichoderma reesei (CBS 126897)
                           
                        
                               
                           
                           
                              
                                 Analizės metodas
                                  (2)
                              
                              6-fitazės aptikimas:
                              kolometrinis metodas, pagrįstas 6-fitazės fermentine reakcija, veikiančia fitatą: EN ISO 30024.
                           
                        
               
                  Naminiai paukščiai, išskyrus dėsliuosius paukščius
               
               
                  —
               
               
                  250 FTU
               
               
                   
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo sąlygas ir stabilumą kaitinant.
                           
                        
                              2.
                           
                           
                              Skirtas naudoti kombinuotuosiuose pašaruose, kuriuose daugiau kaip 0,23 % fitino, jungiančio fosforą.
                           
                        
                              3.
                           
                           
                              Didžiausia rekomenduojama dozė:
                              
                                          —
                                       
                                       
                                          2 500 FTU/kg visaverčio pašaro naminiams paukščiams,
                                       
                                    
                                          —
                                       
                                       
                                          1 750 FTU/kg visaverčio pašaro nujunkytiems paršeliams, penimosioms kiaulėms ir paršavedėms.
                                       
                                    
                        
                              4.
                           
                           
                              Sauga: tvarkant produktą reikia naudoti kvėpavimo takų apsaugos priemones, dėvėti akinius ir mūvėti pirštines.
                           
                        
               
                  
                     2024 m. balandžio 11 d.
                  
               
            
                  Dėslieji paukščiai
               
               
                  150 FTU
               
            
                  Nujunkyti paršeliai
               
               
                  500 FTU
               
            
                  Penimosios kiaulės ir paršavedės
               
               
                  250 FTU
               
            
         (1)  FTU – tai fermento, kuris, esant pH 5,5 ir 37 °C temperatūrai iš natrio fitato substrato atpalaiduoja 1 mikromolį neorganinio fosfato per minutę, kiekis.
      
         (2)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.